Source: https://politeia.org.ro/stiri-revista-presei/revista-presei-27-iulie/62106/?replytocom=203244
Timestamp: 2020-02-23 19:45:53+00:00

Document:
Revista Presei – 27 iulie. “De ce este mai usor sa le tai studentilor bursa, decat demnitarilor indemnizatia? “ | PoliteiaWorld
Home » Stiri / Revista Presei	» Revista Presei – 27 iulie. “De ce este mai usor sa le tai studentilor bursa, decat demnitarilor indemnizatia? “
Revista Presei – 27 iulie. “De ce este mai usor sa le tai studentilor bursa, decat demnitarilor indemnizatia? “
27/07/2019 Autor desy.demeter Categorii: Stiri / Revista Presei
Buna dimineata intr-o zi de sambata, 27 iulie! Vremea în weekend 27-28 iulie 2019. Prognoza meteo anunță un weekend cu temperaturi ridicate în România. În București, vremea în weekend aduce temperaturi apropiate de 40 grade C. Vremea la mare va fi caldă, fără ploi, furtuni și fulgere. Sâmbătă, atmosfera va fi însorită: cu temperaturi ce ating maxime de 29°C pe timpul zilei, dar se vor resimți ca de 35 grade c. Minimele ating 20°C. Vântul suflă în rafale de 28 km/h pe timpul nopții. Duminică va fi și mai cald, temperaturile mai cresc cu un grad C, atât pe timpul zilei, cât și pe timpul nopții. Astfel, valorile termice se vor încadra între 30˚C și 21˚C. Până pe 1 august, nu sunt anuțate ploi. În Capitală sunt anunțate temperaturi de 36 grade C, fără precipitații. Buletinul meteo pentru acest sfârșit de săptămână aduce valori termice ridicate, fără precipitații, urmând ca ploile să revină în pesiaj, începând cu săptămâna viitoare.
Oficial: Secția Specială anunță că a cerut DNA dosarul agentului guvernamental la CEDO Secţia pentru investigarea infracţiunilor din justiţie (SSIJ) anunță vineri într-un comunicat de presă că a cerut DNA dosarul agentului guvernamental la CEDO, așa cum a scris G4Media.ro încă din cursul dimineții. SIIJ anunță că a cerut de la DNA copie certificată după actele din dosar. G4Media.ro a scris că procuroarea Adina Florea de la Secția pentru investigarea infracțiunilor în justiție (SIIJ) a solicitat de la DNA, prin ridicare de înscrisuri, toate documentele din dosarul care îl privește pe agentul guvernamental la CEDO, Viorel Mocanu. Solicitarea a fost făcută marți, 23 iulie, după ce cu o zi înainte, luni, 22 iulie, Viorel Mocanu a fost prezent la sediul SIIJ, unde a formulat o plângere pe motiv că ar fi abuzat de DNA. Potrivit acelorași surse, Adina Florea a cerut de la DNA procesul-verbal de sesizare din oficiu și înscrisurile solicitate de procurorii anticorupție de la agentul guvernamental, privind cauza Dragnea vs Romania. Potrivit surselor G4media, joi, 25 iulie, DNA a predat în original SIIJ documentele solicitate. DNA a deschis dosar după ce presa a arătat că agentul României la CEDO, Viorel Mocanu, face apărări în defavoarea statului român și în favoarea lui Liviu Dragnea în procesul intentat la Strasbourg de fostul lider PSD. Dragnea a solicitat CEDO să constate că i s-a încălcat dreptul la un proces echitabil în dosarul Referendumul în care a fost condamnat definitiv la 2 ani de închisoare cu suspendare. Integral: https://www.g4media.ro
PSD-ismul dinastic: cum și-au angajat liderii partidului copiii la stat Angajarea mezinului lui Adrian Năstase pe postul de consilier onorific al vicepremierului Mihai Fifor e ultima probă a unui comportament politic tot mai accentuat: mulți lideri PSD profită de poziția din partid pentru a-și angaja copiii la stat. Fie pentru salarii mari, fie pentru experiență ori expunere publică, zeci de fii și fiice de PSD-iști au ajuns pe poziții înalte în administrația centrală. Fiul lui Adrian Năstase. Mihnea-Daniel Năstase, fiul fostului premier Adrian Năstase, a fost numit în funcţia de consilier onorific al viceprim-ministrului pentru implementarea parteneriatelor strategice ale României, Mihai Fifor. Activitatea sa este neremunerată. Acesta e cel de-al doilea job dat de PSD lui Mihnea Năastase, după ce în ultimii patru ani a fost consilier pentru delegația PSD în Parlamentul European. Fiul Vioricăi Dăncilă. Victor Florin Dăncilă este angajat la Curtea de Conturi. Sursele G4Media.ro arată că fiul premierului își desfășoară activitatea la cabinetul președintelui Curții, Mihai Busuioc, unul dintre apropiații fostului lider PSD, Liviu Dragnea. Curtea de Conturi susține însă acesta ar fi angajatul Autorității de Audit, având funcția de consilier la cabinetul lui Ilie Sârbu, vicepreședinte al Autorității de Audit. Fiica lui Petre Daea Dana Florentina Daea s-a angajat în 2017 la Agenția pentru Finanțarea Investițiilor Rurale, o instituţie din subordinea tatălui său, ministrul Petre Daea. Ministrul Agriculturii a recunoscut, potrivit B1TV, că și-a angajat fiica într-o instituție subordonată instituției pe care o conduce, susținând că o ajută pe aceasta ”să își facă un rost în viață”. Fiul lui Gabriel Oprea Fiul lui Gabriel Oprea (fost lider PSD, apoi UNPR, rămas cu legături puternice la vârful PSD), Gabriel Marin Oprea, a fost angajat pe ascuns două luni, între 1 mai și 1 iulie, în Ministerul Agriculturii, după ce la începutul anului a încercat să se angajeze fără succes la același minister….Fiica lui Florin Iordache…..Fiica lui Paul Stănescu…Băiatul fostului șef PSD Neamț, Ioan Munteanu…Fiul lui Tudor Buzatu, baronul PSD de Vaslui…Fiica senatoarei PSD Emilia Arcan Andreea Arcan Apostol, fiica senatoarei PSD Emilia Arcan, a fost angajată în 2017, la doar 27 de ani, în funcția de vicepreședinte al Agenției Naționale a Funcționarilor Publici, cu poziție de secretar de stat. Anterior, ea fusese prezentatoare la Giga TV, fostul post al lui Gheorghe Ştefan (Pinalti). Integral: https://www.g4media.ro
De ce este mai usor sa le tai studentilor bursa, decat demnitarilor indemnizatia? Mi se pare o rusine pentru social-democrati faptul ca omul “Nr. 2” al partidului – si cam tot cu acelasi numar la Guvern – incearca sa le taie bursele studentilor pe timpul vacantei, cand nu se duc la cursuri, si nu le taie nimic parlamentarilor, tot pe timpul vacantei, cand nici ei nu se duc la vreo sedinta. Bingo! Nu merge asa, domnule Teodorovici, pentru unii muma si pentru altii ciuma. Hotarati-va odata: omul ori e platit cand sta in vacanta, ori nu e platit. Altfel, ar fi discriminare si chiar una grosolana de tot, sa nu te atingi de cel cu portofelul doldora, dar sa-l abtiguiesti la buzunar tocmai pe cel fara portofel. Aproape n-as zice din capul locului ca este o rusine, daca ministrul Finantelor ar fi propus sa li se taie indemnizatiile de vacanta si lui Nicolicea, lui Iordache, Tariceanu si multi altii, dar n-a facut-o si nici nu pare sa faca asa ceva. Uitati-va la el: are domnul Teodorovici figura de om capabil sa-si dea singur foc la valiza? Pe buna dreptate, reprezentantii studentilor au explicat cu titlu de exemplu ca situatia materiala a beneficiarilor de burse sociale nu se modifica atunci cand nu au cursuri, dar in acest timp, ei trebuie sa manance la fel ca atunci cand invata, sa se imbrace si chiar sa citeasca o carte. Inteleg ca ministrul Finantelor este strans cu usa sa faca rectificarea bugetara, inteleg ca primarii din toata tara i-au pus sula-n coaste cu pretentiile lor, dar nu pricep cum de i-a venit in cap sa casuneze tocmai pe studenti, speranta tarii, viitorii intelectuali, capabili sa ne scoata afara din gaura neagra, unde tocmai ne arunca neintelectuala Viorica. In opinia mea, studentii n-ar ajuta cu nimic vistieria tarii, daca ar circula mai rar cu trenul decat in prezent. Intr-o locutiune recenta pentru sustinerea ideii sale, domnul Teodorovici pretindea ca, din cauza studentilor care suprasolicita trenurile, veteranii nu mai gasesc locuri libere si raman pe jos . Frumos adusa din condei! Adica, vezi Doamne, tocmai la un an de la Centenar, cand serbam Marea Unire, nu-i putem cinsti cum se cuvine pe veterani, din cauza studentilor plimbareti! Horatat lucru, domnul Orlando traieste intr-o lume paralela si n-a urcat demult intr-un tren. Daca urca, stia ca rareori poti vedea in tren un veteran. Calculul aritmetic arata ca cel mai tanar veteran, daca a participat la razboi, trebuie sa fi fost nascut cel mai tarziu in 1924. Si asta, daca ar fi fost trimis direct pe front, fara nicio instructie militara, ceea ce facea Germania, dar nu facea niciodata Romania. Dar, chiar si in cazul acesta extrem, veteranul ar avea azi cel putin 95 de ani. La varsta asta, este greu sa te ridici din pat, ca sa mergi la bucatarie, nu sa te duci la gara, ca sa iei trenul si sa te plangi ca n-ai loc, din cauza studentilor! De altfel, cu tot respectul pentru domnul ministru, trebuie sa observ ca domnia sa nu numai ca nu s-a urcat in tren, dar nici nu s-a documentat in cele ce le afirma. Daca se documenta, afla ca studentii au gratuitate la clasa a doua, iar veteranii la clasa intai. Nu se intalnesc unii cu altii in acelasi vagon. Oricat de multi studenti s-ar inghesui la clasa a doua, veteranii tot au loc la clasa 1, unde rareori se produce aglomeratie si niciodata din cauza studentilor. Unu-zero, domnu’ ministru, recunoasteti? Integral: http://www.ziare.com
Agenția de credite pentru studenți nu a dat niciodată un împrumut de la înființarea ei, acum 10 ani. În organigramă 1 director și 7 angajați sunt plătiți lunar pentru a da credite Agenția de credite și burse pentru studenți funcționează din anul 2009 și în cei 10 ani de funcționare nu a dat niciun credit, niciunui student. A funcționat doar pentru a acorda burse, potrivit site-ului instituției. Motivul? Nu există norme pentru a un sistem de creditare, norme pe care tot Agenția de credite pentru studenți era obligată să le elaboreze și să le propună Guvernului, prin Ministerul Educației, în subordinea căruia se află, potrivit Legii educației și potrivit unui ordin de ministru emis în 2016. Conform organigramei, la Direcția de Credite pentru studenți a agenției lucrează 8 persoane. Veniturile brute în instituție variază între 5.676 de lei pe lună pentru un referent și 12.589 de lei pe lună pentru director. Agenția și-a desfășurat, în toți cei 10 ani de funcționare, întreaga activitate doar pentru acordarea burselor și fără să dea niciun credit. Potrivit organigramei, în instituție lucrează un director care coordonează 7 angajați în „Direcția de Credite pentru Studenți” pentru activitatea de creditare, deși instituția nu a dat niciun credit. Integral: https://www.g4media.ro
Statul va cumpăra participațiile BCR, BRD și Raiffeisen la Fondul de Garantare a Creditului Rural, care va absorbi apoi fondul guvernului, FNGCIMM. Teodorovici: Deși mai mic, cel de la agricultură are management mai bun, Instituția prin care se desfășoară în prezent majoritatea programelor guvernamentale de garantare, de la Prima Casă, până la cele dedicate IMM, va trece printr-o schimbare radicală, a anunțat ministrul Finanțelor Publice, Eugen Teodorovici. Concret, FNGCIMM urmează să fuzioneze cu Fondul pentru Garantarea Creditului Rural (FGCR), un IFN mult mai mic, deținut majoritar de trei bănci private, care va absorbi însă instituția financiară nebancară mult mai mare a statului. Pentru a putea realiza acest lucru, statul urmează să cumpere patricipațiile celor trei bănci, care și-au arătat de mai mult timp disponibilitatea de a vinde și au reluat discuțiile concrete anul acesta cu Guvernul. De ce preferă Guvernul această variantă de fuziune, în care principala instituție prin care a derulat până acum garanții, cu un portofoliu mult mai mare, va fi absorbită de o entitate de dimensiuni mult mai mici, pe care încă nici nu o deține? Ministrul Finanțelor spune că la FMGCIMM sunt probleme de management și de comportament nesatisfăcător în piață, în timp ce IFN-ul băncilor comerciale are un management mult mai bun. Conducerea la vârf a fondului a fost schimbată în luna februarie a acestui an, când președinte a fost numit Gheorghe Lăpădat, cel care condusese în ultimii 14 ani Fondul Local de Garantare din Craiova. Integral: https://www.profit.ro
Absurd e un cuvant prea mic: 6.000 de lei TVA pentru medicamente oncologice aduse din Austria si Ungaria Desi tratamentul pentru bolnavii de cancer nu este asigurat integral de Ministerul Sanatatii, statul roman incaseaza TVA pentru medicamentele oncologice aduse din alte tari, denunta Oana Gheorghiu, una dintre fondatoarele Asociatiei “Daruieste viata”, care construieste primul spital de oncologie pediatrica din Romania. “Domnule Eugen Teodorovici si doamna Pintea Sorina, azi ati fost premiati, caci azi am platit statului roman TVA. Pentru ce credeti? Pentru medicamente oncologice, achizitionate din Austria si Ungaria. E normal, incompetenta trebuie premiata, caci doar traim in tara in care habarnisti si cercetati penal stau in fruntea sistemului de sanatate”, a scris, joi seara, pe Facebook, Oana Gheorghiu. Aceasta explica faptul ca Ministerul Sanatatii si institutiile din subordinea sa “nu sunt in stare sa asigure intregul tratament necesar copiilor bolnavi de cancer”. “Noi il procuram din afara tarii, iar pentru aceste activitati subversive si rau voitoare achitam statului roman TVA 9%. Multumim din inima statului roman pentru oportunitate, absurd e un cuvant prea mic pentru ce traim”, a mai scris Oana Gheorghiu. Aceasta si-a incheiat mesajul astfel: “Dar sa nu uitam #NoiFacemUnSpital, ei incaseaza taxe”. Integral: http://www.ziare.com
Dan Barna, despre Klaus Iohannis: Este reprezentantul clasei politice care ne-a adus în această situație. Patru milioane de români sunt în afara României Președintele USR, Dan Barna, candidatul comun al Alianței USR PLUS în alegerile prezidențiale din această toamnă, a declarat vineri, într-o conferință de presă la Sibiu, că actualul șef al statului, Klaus Iohannis, este reprezentatul clasei politice care vreme de 30 de ani a funcționat fără a avea legături cu oamenii, motiv pentru care patru milioane de români au plecat din țară.”Președintele Iohannis este un om bun, dar este reprezentantul, și vreau să fiu foarte clar, este reprezentantul clasei politice care ne-a adus în această situație. Patru milioane de români sunt în afara României pentru că timp de 30 de ani clasa politică, toată – și de-o parte și de cealaltă – a funcționat în afara legăturii cu comunitatea”, răspuns Dan Barna unei jurnaliste care l-a întrebat ce are să-i reproșeze lui Klaus Iohannis, împotriva căruia candidează în alegerile prezidențiale. Liderul USR i-a reproșat președintelui Iohannis și numirea în guvern a Ramonei Mănescu și a lui Nicolae Moga, despre care a spus că nu au pregătirea și calificarea necesare pentru a fi miniștri.”Ce-ar fi de comentat aici? ”Nu comentez” cred că e un răspuns deja suficient. Este o decizie pe care președintele a luat-o, și-a asumat-o. Sunt oameni care nu au pregătirea necesară și calificarea pentru aceste poziții, dar sunt oameni identici cu toți ceilalți membri ai guvernării actuale, Dăncilă. Integral: https://www.g4media.ro
Autoritatea Electorală Permanentă anunță că românii din străinătate se vor putea înregistra pentru a vota la prezidenţiale începând de duminică Autoritatea Electorală Permanentă (AEP) anunţă că, începând de duminică, alegătorii români din străinătate care doresc să voteze la prezidenţialele din acest an prin corespondenţă sau la o secţie din afara ţării mai aproape de domiciliul sau reşedinţa lor se pot înregistra on-line pe portalul www.votstrainatate.ro, transmite Agerpres. Înscrierea va începe duminică, la ora 12,00, ora României, iar formularele vor fi active până în data de 11 septembrie. Portalul cuprinde două secţiuni: alegător în străinătate la o secţie de votare şi alegător în străinătate prin corespondenţă. Alegătorul român care optează să voteze în străinătate la o secţie va completa un formular on-line, în care va înscrie numele, prenumele, codul numeric personal, localitatea şi statul unde optează să voteze, la care anexează copia scanată sau fotografia actului de identitate. AEP menţionează că o secţie de votare poate fi înfiinţată la cererea a minimum 100 de cetăţeni din aceeaşi localitate sau dintr-un grup de localităţi. Alegătorul care doreşte să se înscrie pentru votul prin corespondenţă trebuie să completeze un formular on-line, în care să menţioneze numele, prenumele, codul numeric personal, adresa de domiciliu sau reşedinţă, adresa de e-mail, precum şi opţiunea de transmitere în ţară sau la reprezentanţa diplomatică a votului exprimat prin corespondenţă. La acest formular, alegătorul trebuie să anexeze copia scanată sau fotografia actului de identitate şi a documentului care dovedeşte dreptul de şedere, eliberat de autorităţile străine. Lista documentelor care dovedesc dreptul de şedere în străinătate este cuprinsă în Ordinul 500/2016 privind documentele care atestă reşedinţa în străinătate în vederea exercitării dreptului de vot la alegerile parlamentare din anul 2016. Integral:https://www.g4media.ro
Crimele de la Caracal: Una dintre fete a sunat de 3 ori la 112, Politia si STS se arata reciproc cu degetul Alexandra, fata de 15 ani disparuta in urma cu o zi in Olt si despre care se crede ca a fost ucisa si arsa de catre Gheorghe Dinca, a apucat sa sune la 112 chiar de mai multe ori si a si dat detalii despre locul in care se afla, insa autoritatile nu au reusit sa faca ceva pentru a o salva, astfel ca Politia si STS arata cu degetul in curtea vecina.”Ma aflu intr-o casa veche, aproape parasita, iarba in curte. Are doi caini lupi, e intr-un service”, ar fi spus fata in apelul de la 112, potrivit unor surse din cadrul Politiei, citate de Mediafax.Oficialii IGPR dau vina pe cei de la Serviciul de Telecomunicatii Speciale (STS), sustinand ca le-au transmis trei locatii eronate, iar echipajele au reusit sa ajunga la imobilul in care era victima abia dupa cateva ore. STS: Politia a avut datele de localizare de la operator In schimb, STS a explicat, intr-un comunicat oficial, ca Serviciul “nu identifica locul telefonului si nici celula operatorului de telefonie prin care se efectueaza apelul“.”Aceste informatii sunt furnizate de catre furnizorul retelei publice mobile de telefonie la initierea apelului, sub forma unor sectoare de cerc si sunt disponibile la nivelul operatorilor si dispecerilor implicati in gestionarea cazului”, se arata in comunicatul STS remis Ziare.com. Serviciul a dezvaluit si ca Alexandra a apelat 112 de 3 ori in decurs de 7 minute si ca “la fiecare dintre cele trei apeluri, informatia de localizare primara a fost disponibila la nivelul Dispeceratului de Politie, fiind transmisa de catre furnizorul retelei publice mobile de telefonie la initierea apelului, sub forma unui identificator de sector de celula (cell-id/sector-id), conform art. 27 din Decizia ANCOM nr. 1023/2008″.Ei mai spun ca aceasta informatie de localizare primara a fost preluata de sistemele informatice SNUAU (Sistemul National Unic pentru Apeluri de Urgenta) si pusa la dispozitia operatorilor 112 si dispecerului Politiei, in sistemul informatic GIS, asa cum a fost primita, pe timpul procesarii apelului. Un expert a explicat pentru Ziare.com ca STS nu identifica locul in care se afla telefonul, ci celula operatorului de telefonie care a preluat apelul. Practic, se calculeaza un perimetru care este corect doar in cazul in care operatorul nu a modificat celula. Asadar, cu cat exista mai multe celule, asa cum se intampla in Capitala, perimetrul de cautare devine mai mic, insa in Caracal acestea cel mai probabil sunt mai rare, perimetrul fiind la randu-i automat mai mare. Integral: http://www.ziare.com
Gabriela Firea încearcă din nou să introducă în legalitate companiile municipale cu hotărâri de înființare anulate în instanță. Modificarea Codului Administrativ de Guvernul Dăncilă ar permite acest lucru Primarul general, Gabriela Firea, încearcă din nou, la următoarea ședință de Consiliu General, să introducă în legalitate cele 20 de companii municipale ale căror hotărâri de înființare au fost anulate în instanță de USR, fiindcă au fost adoptate ilegal, cu votul a jumătate plus unu din consilieri, nu cu două treimi așa cum prevede legea. Propunerea vine după ce Guvernul Dăncilă a modificat prin Ordonanță de Urgență Codul Administrativ, astfel încât proiectele care vizează administrarea patrimoniului pot fi adoptate doar cu votul a jumătate plus unu din consilierii în funcție, astfel că ar fi posibilă introducerea în legalitate doar cu votul PSD-ALDE. Alianța PSD -ALDE nu are două treimi în Consiliul General, deci nu putea introduce companiile în legalitate fără votul opoziției. Practic primarul dorește o reconfirmare a hotărârilor de înființare a companiilor, documentele anulate în instanță. Roxana Wring, consilier general și președintele USR București, este de părere că nici după modificarea Codului Administrativ, companiile înființate nelegal nu pot fi aduse în legalitate. „Nu le poate introduce în legalitate pentru că decizia instanței este definitivă. Nu poți legaliza ceva care a fost desființat printr-o decizie a instanței. Vom vota împotriva și vom ataca proiectele de hotărâre în instanță, în caz că vor fi adoptate pe 31 Iulie. Gabriela Firea continuă să sape la groapa în care se afundă Bucureștiul. Radet în faliment, proiecte de infrastructură blocate, zeci, sute de milioane de euro cheltuite pe niște companii declarate ilegale de instanța, faliment nedeclarat”, a declarat Roxana Wring pentru HotNews.ro. În expunerea de motive semnată de Gabriela Firea se arată însă că intrarea în legalitate este posibilă. Integral: https://www.hotnews.ro
Directorul Institutului „Elie Wiesel”, Alexandru Florian: Muzeul Holocaustului va fi realizat în spaţiul administrat de ‘Antipa’ Directorul Institutului Naţional pentru Studierea Holocaustului din România „Elie Wiesel” (INSHR), Alexandru Florian, şi-a exprimat încrederea vineri că Muzeul de Istorie a Evreilor şi a Holocaustului din România va fi realizat în spaţiul administrat de Muzeul Naţional de Istorie Naturală „Grigore Antipa”, transmite Agerpres. „Muzeul de Istorie a Evreilor şi a Holocaustului din România se face începând cu 2012. Dacă se face în spaţiul administrat de Muzeul ‘Antipa’, la ora actuală răspunsul este afirmativ, conform ultimei declaraţii de săptămâna trecută a ministrului Culturii, care, într-un comunicat, a afirmat că se va face acolo o structură simbolică numită complex”, a declarat Florian la finalul unei conferinţe de presă dedicate prezentării noii gropi comune identificate în Popricani. El a precizat că „nu este vorba de a coordona şi a subordona cineva pe altcineva, ci de a crea un spaţiu cultural cu mai multe instituţii muzeale, pe lângă cele trei existente – Muzeul Ţăranului Român, Muzeul ‘Antipa’ şi Muzeul de Geologie (…) să se încadreze şi acest Muzeu de istorie a evreilor, după modelul acelor cartiere muzeale care există în multe oraşe occidentale”. „Cam ăsta este spiritul hotărârii de guvern pe care a spus domnul ministru că o să o elaboreze, prilej cu care şi Muzeul ‘Antipa’ va găsi oportunităţi de a se dezvolta sau moderniza, aşa cum afirmă de vreo lună încoace. (…) Legat de acest spaţiu public de 7.300, cred, de metri pătraţi dintre Muzeul ‘Antipa’ şi Muzeul Ţăranului Român, vorbim despre un spaţiu public neîngrijit, nedezvoltat; nu s-a făcut nimic pe el de peste 70 de ani. Dacă ar fi să mă exprim de o manieră mai populară, aş spune că acolo este un maidan. Şi, deci, nu e vorba de a agresa nicio instituţie şi nici de a distruge vreun parc, aşa cum s-a sugerat la un moment dat de către directorul Muzeului ‘Antipa’”, a adăugat Florian. Integral:https://www.g4media.ro
Micul Napoleon de la Cultură Nu știu câte parale face ca matematician sau, mă rog, în calitate de profesor universitar dr. de Matematică, dl. Valer Daniel Breaz. Dar ca ministru al Culturii s-a dovedit încă de la preluarea mandatului un impostor sadea. L-am văzut și auzit dând, cu importanța activistului mândru că a dobândit încrederea partidului, iar această încredere îl face la minut și competent, și infailibil, tot felul de indicații prețioase în privința monumentului cu care a fost marcat la Alba iulia Centenarul Marii Uniri și gata. M-am lămurit îndată. PSD făcuse la Cultură o nouă numire catastrofală. Plasase în fruntea Ministerului un culturnic dintre cei mai jalnici care nu putea decât să desăvârșească dezastrul din vremea mandatelor d-lor Lucian Romașcanu și George Ivașcu. Nu i-au trebuit d-lui Breaz decât câteva zile spre a-și da încă o dată arama pe față. Spre a dovedi cât preț pune pe cultură, pe istorie, pe simbolistica națională. Cu câteva zile înainte de sfârșitul anului 2018 a organizat o festivitate de decorare la grămadă a tot felul de inși, unii cu merite, alții ba, iar printre cei decorați s-a numărat și generalul Marin Dragnea, veteran de război, dar și deținător a tot felul de funcții și nu doar onorifice în vremea lui Nicolae Ceaușescu și a regimului său de tristă amintire. E adevărat, dl. Dragnea nu este nici primul și nici ultimul vajnic tovarăș de drum al comuniștilor recuperat, spălat, scos la vopsea de PSD de-a lungul mizerei sale istorii. Numai că de data aceasta lucrurile merseseră prea departe. “Eroul” Marin Dragnea, despre care unii spun că i-ar fi unchi astăzi pușcăriașului Liviu Nicolae Dragnea, a fost decorat în Sala Tronului, dl. Breaz neștiind sau nevrând să știe că cel căruia îi conferea distincții a făcut parte din Divizia “Tudor Vladimirescu”. Exact aceea ale cărei trupe a înconjurat Palatul Regal în ziua de 30 decembrie când oamenii Moscovei, Gheorghiu- Dej și Petru Groza, l-au obligat pe Regele Mihai să semneze actul de abdicare. Dl. Daniel Breaz, dornic să își păstreze cu orice preț funcția, a făcut tot ceea ce i-a cerut partidul. A acceptat fără să crâcnească un buget minuscul care deja nu mai ajunge, crapă din toate încheieturile. L-a lăudat pe dl. Liviu Nicolae Dragnea, astăzi o elogiază pe d-na Viorica Vasilica Dăncilă , l-am auzit chiar lăudându-i acesteia capotul cu care săptămânile trecute a s-a afișat la malul mării. L-a jignit în cel mai mârlănesc chip cu putință pe actorul Ion Caramitru, directorul TNB, predându-i acestuia la televizor lecții de management și dându-se exemplu pe sine, pe el care e un Napoleon, un fel de trei în unu, și rector, și senator, și ministru. L-am auzit pe ministrul fanfaron încurajând delațiunea, cântând alături de tot felul de Neica-Nimeni aria calomniei. Zilele trecute același domn Breaz a pus de o altă mega-prostie. A plănuit de comun acord cu doamna Dăncilă un așa-zis complex muzeal în care ar urma să stea față în față Muzeul Antipa și Muzeul Holocaustului. Joi seara s-a lăudat la TVR 1 că s-ar fi schimbat modificarea și s-a și plâns că nimeni nu îl înțelege și toată lumea dezinformează. Iar serile trecute tot dl. Valer Daniel Breaz, devenit sub ochii noștri un nou Leonte Răutu, concurând la capitolele tupeu, siluirea limbii române, dispreț față de cultură nu doar cu acesta ci și cu Constanța Crăciun, cu Tamara Dobrin și cu Susănica Gâdea, s-a apucat să lea dea sfaturi scriitorilor și editorilor de carte. Le-a spus ce să scrie și ce să publice. Integral: http://www.contributors.ro
Petiție plină de greșeli a celor care vor să fie profesori, deși s-au retras din examenul de titularizare Greșeli de acord, de punctuație și de ortografie în petiția online lansată de cei care s-au retras din examenul de titularizare. Ei au primit interdicție din partea ministrului Educației să vină la catedră anul acesta, ca suplinitor sau la plata cu ora, așa cum era practica până acum, cu toate că se retrăseseră din examen. Deși are un singur paragraf, format dintr-o frază continuă, petiția conține numeroase greșeli gramaticale. Petiția plină de greșeli a fost semnalată inițial de jurnalista Oana Dobre-Dimofte – Educatieprivata.ro Amintim că petiția a fost lansată și semnată de persoane care s-au retras din examenul de angajare în școală, ca profesor. Pentru a se titulariza – adică pentru a se angaja pe o perioadă nedeterminată într-o școală – un candidat trebuie să obțină minimum nota 7 la examen. Pentru a deveni suplinitor, candidatul la titularizare trebuie să obțină minimum nota 5…..Dispăruți din examen ca și când n-ar fi participat, retrașii puteau apoi să se angajeze în același an suplinitori – adică exact la fel ca cei care susținuseră examenul și luaseră note între 5 și 7 sau chiar la fel cu profesorii cu note de 8 sau 9 la titularizare care nu găsesc, însă, posturi pentru a se angaja pe o perioadă nedeterminată și dau an de an examenul, practicând între timp meseria de profesor ca suplinitor. 3.960 de candidați s-au retras din concursul de titularizare din 17 iulie 2019, din motive personale sau medicale, în conformitate cu prevederile metodologiei, a anunțat atunci Ministerul Educației. Integral: https://www.edupedu.ro
Iohannis nu mai candidează la preşedinţie: “Am decis să dau încă o şansă PSD” Preşedintele României surprinde din nou în arena politică. Klaus Iohannis a luat decizia de a nu se mai înscrie în cursa pentru un nou mandat la Cotroceni, motivând că “Doar aşa PSD are o şansă teoretică să dea un preşedinte”. Iohannis a decis să dea pesediştilor o a cincea şansă consecutivă de afirmare: “Dacă tot am numit-o pe Dăncilă premier şi am expus-o la politica mare, m-am gândit să-i fac culoar liber şi spre funcţia de preşedinte. Altfel, sincer, chiar n-ar avea şanse şi e păcat ca România să piardă ocazia de a avea un preşedinte chiar şi mai puţin dotat intelectual decât mine”. Mai mult, Iohannis şi liberalii au început şi campania. “Noi n-avem ce campanie să facem, că suntem nişte incompetenţi şi nişte slugi ale PSD-ului. De aceea singura campanie pe care o putem face este una negativă la adresa USR-Plus. De-asta l-am şi pus pe Gigel Ştirbu, acest Codrin Ştefănescu liberal, să latre la politicienii care chiar vor reformă. Eu mă voi limita la a face blatul ca şi până acum”, a spus şeful statului. Integral: https://www.timesnewroman.ro
Promptitudine! Un jandarm care a sunat la 112 c-a fost răpit, găsit în 30 de secunde! Felicitări STS şi MAI! Un jandarm sechestrat de un cetăţean violent a sunat la numărul unic de urgenţă 112 şi nici n-a apucat bine să spună “Mă aflu…”, că la celălalt capăt al firului o voce i-a răspuns: “Da, ştim. Câteva echipaje se îndreaptă către tine în acest moment”. Operatorii spun că jandarmul a fost localizat rapid cu ajutorul informaţiilor de la camere video, drone şi sateliţi, însă aceste sisteme sunt disponibile doar pentru găsirea celor din minister. Jandarmul spune că nici n-a închis bine telefonul, că deja auzea sirenele maşinilor cu girofar. Colegii săi jandarmi au acţionat instantaneu, în forţă, fiind vorba de un flagrant: “Dacă cineva sună la 112, mi se pare normal să intri fără mandat. Ce mandat? E stupid! Sunt în joc vieţi de bugetar!”, spun cei de la MAI. Integral: https://www.timesnewroman.ro
72 Raspunsuri la Revista Presei – 27 iulie. “De ce este mai usor sa le tai studentilor bursa, decat demnitarilor indemnizatia? “
mar27/07/2019 at 09:33
Au găsit momentul oportun să acționeze ”legal”. Numai că nenorocirea nu este la STS, este în ograda Poliției. Nu cred că există un termen corect care să cuprindă modul în care a gestionat acest caz înfiorător.
Vai mama ei de țară! Dacă PSD-ul pune mâna și pe STS, putem să tragem oblonul. Cazul de Caracal este numai începutul și în același timp dovada disoluției statului ca urmare a acțiunilor duse de un GIO format din politicieni și clanuri care-i susțin. România încet și sigur s-a transformat într-o Sicile mai mare.
https://www.g4media.ro/cum-joaca-psd-politic-tragedia-din-caracal-vrea-sa-si-subordoneze-sts-institutia-care-gestioneaza-si-softul-de-la-alegeri.html
mar27/07/2019 at 09:35
”Eu cred că dacă se întâmpla o asemenea faptă acum 4-5 ani, polițiștii ar fi intrat fără să stea pe gânduri la trei dimineața, să încerce să salveze copila. Acum nu mai intră nimeni, nicăieri, dacă nu scrie în CP și CPP, pentru că nu mai are nimeni curaj. Acesta este adevărul. Nu mai are nimeni curaj. Pentru că orice măsură mai fermă pe care o iei generează o nebunie. Eu cred că dacă nu ar fi existat acele schimbări legislative care au slăbit intervenția procurorilor și au crescut libertățile infractorilor poate că în cazul Caracal s-ar fi acționat altfel, nu știu. Nu am o certitudine, este opinia mea”, a declarat Claudiu Sandu pentru G4Media.ro.
https://www.g4media.ro/prim-procurorul-parchetului-de-pe-langa-tribunalul-brasov-cred-ca-la-caracal-nu-a-intervenit-nimeni-de-frica-ca-sa-nu-incalce-legea-si-sa-nu-fie-anchetati-dupa-aceea-acum-4-5-ani-ar-fi-int.html
Mircea Rusu27/07/2019 at 10:35
Mi se pare mie sau incepe o disoluție a statului Român?
Primul pas este neîncrederea în forța și funcția “autorității” și luarea dreptății pe cont propriu.
Pasul 2 vine imediat, in mod logic: , conflictul cu “autoritatea”, născut odată ce pasul 1 a fost îndeplinit factual, este rezolvat prin confruntarea directa cu “autoritatea” respectiva.
Pasul 3: anarhia.
desy.demeter27/07/2019 at 10:50
Mar 🙁 Daca se chema un taxi de la UBER sau alta aplicatie la poarta ajungea in 10 minute, fara sa dea adresa.
desy.demeter27/07/2019 at 10:52
“…Principiul e simplu. Odata cu apelarea serviciului de urgenta, telefonul activeaza automat serviciul de localizare (prin GPS) si la scurt timp dupa incheierea apelului trimite un SMS special de tip Data cu longitudinea si latitudinea catre serviciul de urgenta. Conform estimarilor Google, precizia medie este de 56 de metri fata de 3km in cazul localizarii clasice bazate pe celula/antena si puterea semnalului de la terminal asa cum e receptionat la turnul GSM. Pentru implementare, nu este nevoie decat de un acord cu Google (gratuit) facut de operatorii de telefonie mobila si de serviciul guvernamental din tara respectiva. Costurile de investitie sunt minimale conform Google si durata de implementare este 2-15 saptamani.
In Romania, responsabilitatea pentru a impune operatorilor tehnologiile pe care sa le implementeze pentru localizarea apelurilor de urgenta este la ANCOM, mai exact la presedintele ANCOM (cf. OUG 34/2008 art. 20) . Ce a facut ANCOM pentru implementarea ELS in Romania? Ce au facut operatorii de telefonie mobila? In ce stadiu este aceasta implementare in prezent? I-am trimis asta-seara aceste intrebari presedintelui ANCOM, Sorin Grindeanu, si astept un raspuns in numele Comisiei pentru Tehnologia Informatiei si Comunicatiilor in cel mai scurt timp”, a scris pe Facebook Catalin Drula….”
http://www.ziare.com/internet-si-tehnologie/tehnologie/autoritatile-romane-sunt-reticente-la-implementarea-tehnologiilor-de-localizare-a-apelurilor-112-1571232
Mircea Rusu27/07/2019 at 11:00
Nu se poate. Acordul cu Google descris încalcă legea GDPR. Pozitia unei persoane este o data cu caracter personal și nu poate fi transmisa automat. Trebuie că persoana sa semneze olograf acordul de colectare și trimitere a datelor personale la 112.
Textul de mai sus este o explicație foarte reală pe care autoritățile o pot folosi. Că valorează cat c ceapa degerata nu contează. Fiat justiția pereat mundus. Beleaua e când justiția e o curva siluită de toți borfașii…
desy.demeter27/07/2019 at 11:12
Si daca apelezi un UBER sau alt taxi nu e tot ” o data cu caracter personal”? Cine a semnat olograf acest acord? E absurd.
desy.demeter27/07/2019 at 11:15
“…Eram intr o luna de iarna, in 2014, live, intr o emisiune. In jurul orei 16 – m au anuntat fetele ca a cazut un elicopter in lacul Siutghiol. Colegii mei au luat decizia sa spargem emisia si sa transmitem in direct de acolo. Un Alt film al groazei. se auzeau vocile celor cazuti in apa care strigau dupa ajutor. Apa Rece. Cineva de pe mal a sunat la celebrul 112. In acest timp, cand se auzeau tipete dupa ajutor, martorii povestesc ca echipele de interventie cautau haotic in alta zona a lacului elicopterul; la Cazino, in loc sa intre pe la butoaie; In cele din urma, salvatorii au ajuns cu prima dintre barci si reusesc sa porneasca spre locul accidentului. Numai ca salvatorii nu au putut inainta repede pentru ca au constatat ca motorul barcii era de fapt defect, iar asa ca s au apucat sa vasleasca!!!!!!… Si de la ora 16 incet incet – s a asternut seara. Si vocile care strigau disperate dupa ajutor, au amutit.
CUCOANA, nu-ti cer demisia! Macar atat ai putea sa faci Tu pentru Romania noastra!”
https://www.capital.ro/denise-rifai-s-a-dezlantuit-dancila-umilita-in-ultimul-hal-pleaca.html
desy.demeter27/07/2019 at 11:18
Cristian Sima: Stiu exact cum s-a facut afacerea 112, cu multa spaga, cu ericsson, cu bogdan chirieac, cu tanase de la sts, acum pensionar de lux, cu dan nica, acum candidat la comisar european. Dovezile sunt la dna, procesul cu chirieac l-am cistigat de doua ori dar faptele s-au prescris.In schimb in Suedia, atit Lundin, seful ericsson Romania cit si toni petrescu artizanul afacerii au dat si banii de la spaga inapoi si au fost si condamnati. Condiucerea Ericsson stia ca s-a dat spaga pentru a avea contractul cu sts ul ptr 112, dar cind au fost prinsi, i-au dat in git pe oamenii lor din Romania si s-au spalat pe miini. La noi insa, nicio condamnare, nimic, s-a prescris ca au trecut 18 ani. De asta nu functioneaza 112, ca-i facut aiurea cu multa spaga si putina tehnologie. https://www.facebook.com/cristian.sima.315
mar27/07/2019 at 11:44
Bună Desy!
Afacerea 112 a picat ca o bombă în curtea PSD-ului, numai că avem o presă de două parale. Guiță de ce s-a tirat din țară, nu pentru că a avut legătură cu licitația pentru modernizarea serviciului 112? De ce nu-i aud pe deontologii neamului că o întreabă pe Pavianca &Co., pe jigodiile Nicolicea, Iordache, Mitralieră, Șerban Nicolae …etc. de sănătate? Cum este posibil ca un copil violat, bătut, distrus fizic și psihic să mai poată vorbi cu șeful poliției și acesta să nu intervină? În ce țară am ajuns să trăim, cum de mai stau la guvernare? 😢
desy.demeter27/07/2019 at 12:21
Mar:)
O sa fie cu folos pentru ei. Vor sa preia STS la Ministerul Apararii. Trec 2 saptamani si apare altceva. Se ingroapa in hartii si se uita. Intre timp demisii ies la pensie babana si in toamna sunt angajati prin ministere. E un cerc vicios. De 10 august nu se mai aude absolut nimic. Nici o declaratie oficiala. In schimb primul om a ales sa-si declare candidatura tot pe 10 august. Fara jena.
Intamplator27/07/2019 at 19:16
Cancerul este in metastază…..angajările in toate “organele” astea și spun “toate” au un singur criteriu=gradul de rudenie….a fost tata,mama,unchiul ,nasul….etc ,etc in SRI,sie,poliție,Jandarmerie,pompieri …….șansele de angajate a “candidatului” trec de 80%….mai vreți și competente?nu e cazul….
Mircea Rusu27/07/2019 at 12:23
Ce ancheta buna au făcut polițiștii….
https://m.hotnews.ro/stire/23281218
Telefonul de pe care a sunat fata era al criminalului.
Adresa unde era sechestrată era probabil aceeași cu cea de pe contractul de telefonie.
Și chiar daca nu era aceeași adresă, aveau un nume și prenume de persoana la care trebuiau să caute un primele 10 minute de la apelul 112.
Alo! Orange/Vodafone/Digi. Al cui e numărul 07….. Că avem o urgenta.
Atât trebuiau să facă.
Dar nu. Ei s-au dus în nu știu ce comuna sa ia înregistrările video. După care au căutat pe ele masina. După care proprietarul mașinii… Adică de la 12 la amiaza până la miezul nopții.
Halal politie.
desy.demeter27/07/2019 at 12:23
Uite ce spune Cristi Danilet: Am cercetat legislația națională cu privire la percheziții. Acum doar judecătorul încuviințează această măsură. Dar am constatat că au fost perioade când măsura era luată de procuror sau chiar de organele de cercetare penală pentru situații urgente, când nu se putea aștepta autorizația. Cât privește timpul de efectuare a ei, cel puțin de 60 de ani reglementarea e identică: se pare că dreptul la somn e mai important decât cel la viață.
C.PROC.PENALĂ COMUNIST, 1968 (http://bit.do/CPP1968)
Art. 101: Organul de cercetare penală poate face perchezitii domiciliare cu autorizaţia procurorului.
Art. 103: Percheziţia domiciliara se poate face de organul de cercetare penală între orele 6-20, iar în celelalte ore numai în caz de infracţiune flagrantă, sau cînd percheziţia urmează a se efectua într-un local public. Percheziţia începută între orele 6-20 poate continua şi în timpul nopţii. Percheziţia domiciliara se poate face de procuror, şi în timpul nopţii.
MODIFICARE ÎN ANUL 1997:
Art. 101: Organul de cercetare penală poate face perchezitii domiciliare cu autorizația procurorului. În caz de infracțiune flagrantă, percheziția domiciliara se efectuează fără autorizația procurorului.
MODIFICARE ÎN ANUL 2003:
Art. 100: (1) Când persoana căreia i s-a cerut sa predea vreun obiect sau vreun înscris dintre cele arătate în art. 98 tăgăduieşte existenta sau deţinerea acestora, precum şi ori de câte ori exista indicii temeinice ca efectuarea unei perchezitii este necesară pentru descoperirea şi strângerea probelor, instanţa de judecată, la cererea procurorului, în cursul urmăririi penale, sau din oficiu, în cursul judecaţii, poate dispune, în scris şi motivat, efectuarea acesteia. (2) În cazuri urgente şi temeinic justificate, în cursul urmăririi penale, şi procurorul poate dispune, în scris şi motivat, efectuarea percheziţiei, fiind obligat sa informeze, de îndată, despre această instanţă. Percheziţia poate fi dispusă numai după ce a fost începută urmărirea penală, cu excepţia infracţiunilor flagrante şi ori de câte ori legea dispune altfel.
Art. 103. – Percheziţia domiciliara se poate face între orele 6,00-20,00, iar în celelalte ore numai în caz de infracţiune flagrantă sau când percheziţia urmează să se efectueze într-un local public. Percheziţia începută între orele 6,00-20,00 poate continua şi în timpul nopţii.
C.PROC.PENALĂ ACTUAL, DIN 2014 (http://bit.do/CPP2014)
Articolul 158: (1) Percheziția domiciliară poate fi dispusă în cursul urmăririi penale, la cererea procurorului, de judecătorul de drepturi și libertăți.
Art. 159: (3) Percheziția domiciliară nu poate fi începută înainte de ora 6,00 sau după ora 20,00, cu excepția infracțiunii flagrante sau când percheziția urmează să se efectueze într-un local deschis publicului la acea oră.
Mircea Rusu27/07/2019 at 12:49
Cu tot respectul. Poliția nu are nici o justificare că au găsit locația după ora 22. Tocmai a apărut știrea că fata a telefonat de pe telefonul criminalului.
Alo! Compania de telefonie…? Suntem de la politie. Cine are numărul 07…..? Nu poți să-mi spui? Nici o problema. In aceasta secunda te ridici de pe scaun domnule operator și găsești persoana care poate sa imi spună. Daca nu faci asta te voi acuza de favorizarea infractorului.
Și aveau numele și prenumele in 15 minute. Adică până la 12.30. La amiaza! Nu la miezul nopții!
Mircea Rusu27/07/2019 at 13:08
Problema cu orele de percheziție nici nu merita discutată. De la apelul la 112 făcut la orele 11 până la ora 22 când începe “prohibiția la percheziții” fata trebuia găsită din cel puțin 2 piste aflate la mintea cocosului:
1 telefonul era chiar cel al criminalului.
2 aria primită de la STS cuprinde 30- 40 case. Cam cat timp le trebuie câtorva echipaje sa perie aceasta zona? 2 ore? 3?
Poliția Caracal ar trebui acuzată de neglijenta in serviciu. Ce-i cu despicarea firelor in 4 când situația e la mintea cocosului?
desy.demeter27/07/2019 at 12:28
Traian Berbeceanu: „Cei care au transformat ţara într-un paradis al infractorilor sunt acum zguduiţi de cât sunt infractorii de periculoşi. Cei care au hăcuit legislaţia penală în folosul infractorilor sunt acum revoltaţi tocmai de vulnerabilităţile legislative. Cei care au ridicat infracţiunea la rang de demnitate publică sunt acum oripilaţi de ferocitatea infractorilor. Ăia care au promovat incompetenţi în cele mai importante funcţii din stat sunt cei care au sărit primii să ceară demisii. Fix ăia sunt cei care ne vor cere încă o dată votul! Marş mă de aici!“ scrie Traian Berbeceanu pe pagina sa de Facebook. https://adevarul.ro/news/eveniment/berbeceanu-crima-caracal-Aia-promovat-incompetenti-cele-mai-importante-functii-stat-sarit-primii-ceara-demisii-1_5d3befd2892c0bb0c6e3f523/index.html?fbclid=IwAR1wgFY1l7jJrqBJbPrG8llZ6NYvz52AFMdA83kU99vXf-NNsGqJ83d_mlY
Paganel27/07/2019 at 12:44
Mircea Morariu are un articol foarte bun, pe Contributors, exact la temă.
E halucinant, cumplit, revoltător ce se întâmplă în spațiul situat între niște granițe, cu numele de “România”!…
Dar se întâmplă și se vor mai întâmpla și altele, deoarece, după 1944, cel mai mare dușman al “statului” român este poporul român! Legile se fac împotriva cetățenilor, pentru borfași și infractori. Omul simplu, cetățeanul, parte a “pulimii”, după limbajul agramat al ticăloșilor, moare cu dreptatea în mână.
desy.demeter27/07/2019 at 12:47
Buna dimineata Paganel:)
L-am publicat pe net. Dar, as dori daca cineva are de semnalat un articol, sa dea si link-ul.
http://www.contributors.ro/editorial/cum-se-mimeaza-anchete-%c8%99i-expertize-spre-a-se-ascunde-mizeria-%c8%99i-nimicul/?cfcc
Paganel27/07/2019 at 12:55
Mulțumesc. ☺
Îmi cer scuze, scriu de pe telefon și nu am reușit încă să descopăr cum să aduc link-uri de pe “deșteptofon”…
stefan6027/07/2019 at 12:59
Sint trist.
O asemenea tragedie cu incompetenta crasa , vizibila, e inadmisibila in 2019.
Problemele sint tot mai evidente , incapacitatea de a reforma ceva e mai presus de oricate suspiciune.
Cind fruntasul ajunge general , secretara ministru , tractoristul sef de partid iar invatatoarea prim ministru , sinteti exact in comunism.
CV ” fruntasilor” comunisti e identic cu CV ” fruntasilor” de azi.
Diferente ?
Pentru asa omor , pe vremea RSR rapid la executie. Astazi , max 30 ani puscarie cu drept de iesire anticipata.
E dezintegrare totala unde profesionalitatea a disparut., morala aruncata peste gard in numele unei preudo democratii bazata pe infractori , plagiatori , curve si analfabeti functionali.
Ce se seamana , se culege.
mar27/07/2019 at 13:11
Lucrurile stau mult mai rău și mai urât! În opinia mea, problemele sunt mult mai grave și cu legături periculoase. Oare prin neintervenție au încercat să mușamalizeze ceva de care aveau cunoștință? – În comunicat nu se vorbește de crimă, dar au trecut la trafic de minori. Și cum zona este ”crepusculară” cred că vom avea o mega nenorocire în zona respectivă.
https://www.hotnews.ro/stiri-esential-23281189-cazul-caracal-diicot-anunta-dinca-gheorghe-fost-retinut-pentru-24-ore-fiind-suspectat-trafic-minori-viol.htm
mar27/07/2019 at 13:13
”Joi, 25 iulie, mama fetei dispărute din Caracal a primit un telefon de la un bărbat necunoscut care s-a recomandat drept ”ginerele” și i-a transmis că fiica sa e bine și se pregătește să plece în Belgia la muncă, au declarat pentru G4Media.ro surse din poliție.”
https://www.g4media.ro/surse-mama-fetei-disparute-din-caracal-a-fost-sunata-joi-de-un-necunoscut-care-s-a-recomandat-ginerele-si-i-a-spus-ca-alexandra-va-pleca-in-belgia-la-munca.html
mar27/07/2019 at 13:16
În concluzie, mama reclamă dispariția și apare un telefon de liniștire. Pe logica și cronologie, cum de apare un apel după reclamație? Oare cineva a sifonat informația? – Apelul primit de mamă a fost înregistrat joi la ora 13.30, după ce aceasta reclamase la Poliție dispariția fetei de 15 ani.
mircea27/07/2019 at 13:43
foarte apropiate temporal cele doua evenimente ,moartea presupusului pedofil in urma interventiei brutale si abuzive a jandarmilor si tragedia din caracal ,posibil sa fi influentat actiunea politistilor.
aici nu e vorba de detaliile tehnice ,operative ale fiecarui caz in parte-emotia ,cinismul massmediei ,dezbaterea aducatoare de rating,imaginea etc ca si cum toate acestea sunt cele care dicteaza gradul de interventie … ,e vorba de impactul devastator cauzat de ambele cazuri puse fata in fata , una ,interventia abuziva exagerata ce a dus la decesul cretinului ,din suceava parca ,si frica politistilor procurorilor etc de a interveni in forta la caracal ,pentru ca peste toate astea se suprapune legislatia hacuita si facuta praf ,interpretabila in toate sensurile , frica pentru propriul loc de munca ,frica de sefi de institutii ,ss ,ccr etc , astfel incat intotdeauna cand intreprinzi o actiune ce aparent raspunde in fata legii,a bunului simt ,a spiritului civic etc , exista riscul imens de a se intoarce impotriva.
de ce s-a ajuns aici ?
ce credeau toti (statistic vorbind) ? unde oare se putea ajunge dupa ani si ani de minciuni hotie impostura subcultura -sau “modele culturale” promovate asiduu in posturi de decizie , , competente si altele …
ce credeau acei jurnalisti care ani de ani turnau otrava cu picatura in constiintele telespectatorilor si acum se dau de ceasu mortii (ma intreb daca o fac stiind de ce , sau sunt speriati si ei)
ce credeau politicienii ,alesi numiti whatever, cand dupa ani de jafuri,imposturi si promovari de incompetenti se intampla sa ajungem si la tragedii din astea
ce credeau magistrati,ccr-sti politisti jandarmi ,procurori ,judecatori …unde se ajunge cu ticalosia lor ..
ce capacitate de preventie mai reprezinta actul legislativ sau operativ al institutiilor care trebuie sa asigure cam tot ce scrie la constitutie …
Suntem varza.Cu toate !
Mircea Rusu zicea mai sus ca suntem in pragul disolutiei .Suntem in disolutie completa din 90 incoace,putin cate putin .Si efectele le tot vedem. si se vor vedea in continuare. D-zeu cu mila.
Cine ar fi de vina ? Inherit the wind.
stefan6027/07/2019 at 13:56
Din ” putul” gandirii a tovarasei Dancila :
“Analizez posibilitatea convocării unui referendum pentru înăsprirea pedespselor pentru crimă, viol, pedofilie.”
E scris pe hotnews.
Duduie !!!!!!!!!!
Suficienta o modificate a codului penal. O face parlamentul si chiar in procedura de urgenta. Daca e nevoie.
Iordache te lamureste daca chiar nu ai habar.
Dar voi nu vreti pedepse mai mari. Voi vreti voturi.
Faci referendum pe chestia asta exclusiv cind cauti capital politic pe moartea altora.
Si asta demonstreaza cit te duce capul. Zero barat.
DP27/07/2019 at 15:33
“Luam in calcul inasprirea drastica a pedepselor pentru crima,viol,pedofilie.” zice proasta asta. Textual.
adica inteleg cum ca era doar o pedeapsa …ceva acolo …care sa arate ca e gresit sa omori.
Nu au facut ei legile justitiei ? Din grija pt cei “nevinovati”?
Faza cu “l-am chemat din concediu pentru a-l demite” pe prefect e “cremenala”
https://www.comisarul.ro/articol/video-dancila-populism-criminal!-cere-indreptarea-_1010761.html
Imi aduce aminte de africanii care care i-au dat maimutei un akm si a inceput aia sa traga….era un clip pe youtube
mircea27/07/2019 at 15:37
desi toate indiciile duc inspre o singura evidenta , tipul din caracal este criminalul , oare ce s-ar intampla daca nicio proba, adn sau ce-o mai fi nu il va incrimina… ?
individul nu a recunoscut nimic , nu exista cadavru , cica in balta din spatele casei s-a descoperit un corp dar nu s-a spus ce e-uman,animal , care e treaba cu oasele, cu carnea din congelator ( morbide ca naiba toate astea ) ,telefoane etc
cred ca ar fi bomba bombelor …elodia 2 …evident si cu consecinte politice si electorale …pt ca la tema vorbind se cam rescriu agendele…
mircea27/07/2019 at 16:37
titrau astia pe sticla ..ramasitele de oase si cadavrul scos din balta din spatele casei ar fi umane…
e cam clara treaba…
raman “doar” celelalte probleme…
mar27/07/2019 at 17:18
Nu este numai 😢 – ”Niciun procuror nu a interzis polițiștilor să intre în locație, aceștia comunicând că nicio activitate nu se auzea și nu se observa în interiorul curții sau al casei”, susține asociația de procurori în comunicatul de presă difuzat sâmbătă.
Despre localizarea apelurilor victimei, AMASP spune că cea făcută de STS „a fost pe o arie de câteva sute de case, deoarece atât permite sistemul utilizat de aceștia”, și că „în cauză nu s-a utilizat tehnica SRI, indisponibilă anchetelor penale după decizia CCR”.
https://www.hotnews.ro/stiri-esential-23281614-cazul-caracal-asociatie-procurori-spune-perchezitii-fost-gasit-corp-carbonizat-niciun-procuror-nu-interzis-politistilor-intre-locatie.htm
Clica penală de la PSD, gasca de la CCR și lista este lungă au mâinile murdare după acest caz . Într-o țară normală ar trebui să facă un pas în spate și să demisioneze în bloc.
mircea27/07/2019 at 17:44
n-o sa demisioneze never
doar cu 7,62
astia nu mai stiu care cum sa-si arunce vina unii pe altii
copiii de gradinita care-si mai trag unul altuia la turloaie cate o cotonogeala au mai multa demnitate si onoare in ei decat toti impostorii astia
mircea27/07/2019 at 17:39
Godină: Orice poliţist, cât ar fi de idiot, ar intra într-o casă din care se aud ţipete. Procurorul n-a vrut ca răspunderea să pice pe el. Laşitatea în formă pura.
zice bine ce zice simpaticul politist dar…pai ce sa faca sireacul procuror si politist si o gramada de altii …cand prin puterea exemplului vad (citesc legislatia,aud,vad la tv etc) ca primarul ,seful cj ,politicianul , diversi “puternici” ai zilei isi deleaga toate competentele si asta nu pt ca ar merge cateva zile in concediu… ci sta in continuare pe post ..dar semneaza oricine altcineva in locul sau(punand chiar presiune) sau cand daca trag cu ochiul in spate si vad umbra amenintatoare a ss-ului sau alte institutii gata sa-l inhate daca deranjeaza sus-pusii
trai nineaca pe bani multi si raspundere zero (nici politica , nici juridica)
https://adevarul.ro/news/eveniment/godina-politist-idiot-intra-intr-o-casa-aud-tipete-procurorul-n-a-vrut-raspunderea-pice-el-lasitatea-forma-pura-1_5d3c18f2892c0bb0c6e54716/index.html
mar27/07/2019 at 18:20
https://www.g4media.ro/medicii-legisti-au-confirmat-ca-oasele-gasite-in-casa-suspectului-din-caracal-sunt-umane.html
mar27/07/2019 at 19:41
Un colaj care ar trebui lipit pe toate locurile cu vizibilitate pentru că face cât 1000 de cuvinte! Ei sunt promotorii și artizanii disoluției statului de drept în România, ei au făcut /pus în aplicare legile și au adus în acest punct instituțiile statului.
https://www.comisarul.ro/articol/un-criminal-si-complicii-sai_1010787.html
mircea27/07/2019 at 20:12
he-he parca lipseste un personaj (chiar mai multe dar respectivul ar fi mai mult decat emblematic)
pe reversul fotografiei un dragnea ranjind… sugestivul potpuriu de chipuri de pe avers fiind sustinut ,cum altcumva,dintr-o postura ascunsa …la privire fatisa
iar tot ansamblul ,cu un pas in spate ca sa se vada the big picture , prin tentacule nevazute si lungi ale naibii .. ce duc spre …se sparie gandu
Intamplator27/07/2019 at 20:36
Țara asta e încă o societate “tribala”….intr o asemenea societate nu se poate aplica “legea”…legăturile “tribale” sunt deasupra “legii”
procesul băiatului lui Țiriac….angajarea in toate-absolut toate -instituțiile statului a rudelor-cred ca in instituțiile “de forța”(excepție armata)-procentul “rudelor e cel putin 50%,”afacerile între rude”…..se vede totuși o “evoluție”=mai nou și metresele intra la categoria “rude”…..:cum sa reziste intr o astfel de societate LCK care lucra instituțional sau Danilet sau încă putine “rara avis” ?cum sa fie o astfel de societate funcțională?….
De recitit cartea d lui David,sociologul de la Cluj
Intamplator27/07/2019 at 20:39
Sigur și in societățile “instituționale” exista “legăturile de sânge/tribale”….dar cel putin acolo ii pun undeva unde sunt benigni pentru societate
p.s rog fără exemplificări gen bush sau CLINTON sau Trump …aia e o societate “vaccinată”…nu ajung astfel de situații “regula” sunt anomalii rapid rezolvate
mircea27/07/2019 at 21:08
asta este un cancer determinat de impostura academica din toate domeniile.
aici cred ca este una din putinele situatii cand cuvantul vocatie isi are rostul
de ce intr-o familie de doctori , ingineri,avocati,politisti,juristi, militari etc etc copiii sa nu poata urma o cariera in acelasi domeniu ? a fost legislatie in sensul asta ( pana la a nu stiu cat-a spita,grad de rudenie etc ca si cum ar fi nu stiu ce conflict de interese pt ca nu e o licitatie in care primarul semneaza de-o parte si de cealalta semneaza fii-su ,ca asa e partidu)
concursul,corect transparent ,exigent,eficient(administrativ,managerial,executiv etc) si nu numiri pe sistemul pcr -cel putin nu la orice nivel prin sfanta spaga.
adica sistem educational ancorat in principii si morala(de toate felurile) plecand din familie si nu impostura si ipocrizie
nicaieri nu se poate scapa de asa ceva dar nu se atinge masa critica ce la noi a fost depasita de mult,asa cum aminteati,acolo e exceptia iar nu regula
desigur,nu e singurul motiv pt care am ajuns o astfel de societate,mai sunt destui piloni …cu fundatii foarte slabe
mar27/07/2019 at 21:35
„Oala sub presiune„ este gata să bubuie – ”Echipa Antena 3, huiduită și izgonită din mijlocul protestatarilor! Huo, Antena 3, niște derbedei!”
De la 1h și 3minute:
https://www.comisarul.ro/articol/video-echipa-antena-3-huiduita-si-izgonita-din-mij_1010811.html
Intamplator27/07/2019 at 22:48
“Cazul Alexandra” in top la most read pe site ul BBC…
depemures28/07/2019 at 06:36
Stiu ca este duminica ,zi de stat la umbra si infulecat gratare,dar poate cineva ii spune lui Johannis ,inainte de somnul de frumusete, ca ar trebui sa ceara demisiile :
– guvernului ,parlamentului si ccr ului.
Paganel28/07/2019 at 08:35
Păi, dacă Herr Muth le cere demisiile și ăia chiar și le dau, el cu cine mai face blat?
mar28/07/2019 at 11:15
Adevărat! Numai că sper ca această nenorocire să fie dinamită la temelia lor. Au început să apară detalii cutremurătoare despre cum au gestionat prima dispariție, cea din aprilie.
DP28/07/2019 at 09:40
Cu sine insusi…si va iesi pe locul 2 ::)))
depemures28/07/2019 at 12:27
Sunt cu lacrimi in ochi. De durere,de neputinta,de revolta….
Romanii sunt batjocoriti la ei in tara , nici mortii nu sunt lasati sa-si doarma somnul linistiti in acest pamant. Pe aceia pe care nu au reusit sa-si forteze sa plece din tara , politrucii ,hoti ,ticalosi,agaramati , cu diplome cumparate , reusesc sa-i ucida ,prin complicitatile cu criminalii .
Cat ii mai rabdam ? Cat mai rabdam ?
O sa vina peste ceva vreme vre-un idiot sa spuna ca monstrul acela a fost platit de UE ,de ONU sau de NATO,sa ucida un copil !
Si noi ne uitam la ei cat sunt de mizerabili si putreziti la suflet !
Cine il ” ievalueaza ” pe ticalosul de fost ministru al justitiei ? pe “gemenii” nicolicea-iordache ? pe tariceanu si dragnea ,si ,cine trage la raspundere CCR ? Pentru ca acest furuncul pe tara aceasta ,numit pretentios ccr ,nu este de fapt decat o anexa sufuroasa,a celei mai corupte clase politice ce a avut aceasta tara.
depemures28/07/2019 at 12:30
Nu mai zic nimic de Johannis,ca nu vreau sa-l deranjez in timpul somnului de frumusete.
De aceea zic :
mar28/07/2019 at 11:17
Asta nu mai este justiție, este dovada disoluției statului de drept și constituirii într-un stat mafiot – ”In cazul în care suspectul va fi condamnat, sentința nu poate fi închisoarea pe viață deoarece are peste 65 de ani, iar după executarea a jumătate din pedeapsă va putea fi eliberat condiționat. În cazul în care se va stabili că oficiali din poliție sau parchet nu și-au făcut datoria, aceștia nu vor răspunde penal pentru abuz în serviciu, deoarece nu au obținut foloase materiale de pe urma neexercitării atribuțiilor care le incumbă.”
https://www.g4media.ro/cum-influenteaza-modificarile-legilor-penale-cazul-de-la-caracal-asociatia-initiativa-pentru-justitie-criminalul-peste-65-de-ani-nu-poate-fi-condamnat-pe-viata-si-poate-fi-elibera.html
mar28/07/2019 at 11:22
– În cursul procesului penal vor fi interzise comunicările publice, declarațiile publice, precum și furnizarea de alte informații, direct sau indirect provenind de la autorități publice referitoare la faptele și persoanele care fac obiectul procedurilor;
mircea28/07/2019 at 12:32
ziceai ieri de ceva scurgeri de informatii ,legat de cronologia telefoanelor date si la politie si de pe telefonul criminalului, coroborat cu blegeala interventiei autoritatilor.
citeam articole halucinante cu posibile imbarligaturi ramificatii si implicari – trafic de persoane,deveselu etc noaptea mintii…
dar sa revin
nu e destul unul sau chiar mai multe articole de genul asta
ca sa inteleaga toti idiotii din tara asta(-cazul de la caracal are o incarcatura emotionala imensa) unde s-a ajuns cu modificarile legislatiei facute de adevaratii criminali ,cei din parlament ,psd alde trebuie mai mult decat niste articole.prin presa sau dezbateri tv
nici miile de talhari ,violatori,criminali eliberati pana acum nu pare a fi destul
imo, o casa de avocatura , f buni profesionisti , sa il apere pro-bono pe criminal , sa il faca liber sau sa-i aduca pedeapsa la min. posibil ,folosindu-se de toate rateurile anchetatorilor,erori de procedura etc dar ,mai ales de acele modificari aduse legislatiei penale facute de parlament cu concursul sinistru al ccr puterea judecatoreasca etc.
si ,in prealabil, sa motiveze ( puternic mediatizat) actiunea lor ,chiar aratand cu degetul adevaratii vinovati si cum,ca sa-si salveze penalii lor cu gulere albe , la fel de bine pot fi liberi si criminali periculosi.
in fine ,fabulez si io , dar parca o societate abrutizata(consecinta tot a jigodiilor din parlament) ar merita sa treaca printr-un soc de asta
desy.demeter28/07/2019 at 15:05
Din pacate:
BREAKING Avocatul suspectului spune că Gheorghe Dincă a recunoscut că le-a ucis pe cele două tinere dispărute în Caracal https://www.g4media.ro/breaking-avocatul-suspectului-spune-ca-gheorghe-dinca-a-recunoscut-ca-a-ucis-doua-tinere.html
stefan6028/07/2019 at 15:25
Astfel beneficiaza de toate reducerile de pedeapsa.
Recunoasterea faptei , colaborarea cu autoritatile in reconstruirea omorului, regreta ce a facut, etc.
Deci si cu legea in mana , nu va fi condamnat la ” inchisoare pe viata” conform articolului 56 din codul penal. Ca oricum , articolul 60 din acelasi cod penal zice clar ca durata maxima a privarii de libertate ( puscarie) nu poate depasi 30 de ani. Omori 1 -2-100 , tot max.30 de ani primesti.
Basca are 66 de ani ( legea a fost facuta pentru a garanta unor comunisti ca nu vor ajunge veci dupa gratii) si deci conform legii, cei cu virsta de peste 65 de ani nu pot fi la ” inchisoare pe viata”.
Asta peste vreo 10 ani iese din puscarie. Daca cumva nu e sinucis de altii dupa gratii .
depemures28/07/2019 at 15:15
Da, solutia este alungarea de la putere a coruptilor; confiscarea averilor ce nu pot fi justificate .
Tzepelica28/07/2019 at 16:50
Institutiile responsabile se dau de ceasul mortii sa arunce vina in curtea altora.
Desi Alexandra a dat patru indicii esentiale, care caracterizau perfect locul in care se afla: casa neingrijita, curte cu aspect de service auto, un brad si doi caini lupi.
Nu pot sa cred ca politia din Caracal (o localitate mica) nu stia cui apartine curtea.
Cu siguranta, pedeapsa maxima pt. incompetenta politistilor va fi trecerea la o pensie speciala, macar de 10.000 de lei.
Eugen Vasilescu28/07/2019 at 16:55
http://www.ziare.com/scoala/educatie/somnul-scolii-naste-monstri-1571221
deci scoala e de vina? si cine e in spatele scolii? un program de pc in vigoare si aplicat cu succes de peste 100 ani – relativizarea binelui si a raului, inventia de victime cat mai numeroase (femei, lgbt, descendenti de sclavi – iar in romania ca suntem mai smecheri – penali si criminali) toate puse la cale pt divizarea societatii si diluarea identitatii.
si opozitia abia scanceste niste sunete incoerente pe teme particulare, nimic radical. a intrat la somnul de frumusete imitand pe el presidente?
Eugen vasilescu28/07/2019 at 18:17
Ok drula usr pe g4media se misca corect dar trebuie sa fie prima salva dintr Un doc continuu
mircea28/07/2019 at 18:52
dupa tz-spe amanari ,inteleg ca maine ccr-ul s-ar putea sa dea un verdict despre noua biblie penala a psd-alde.
oare trimite modificarile inapoi la parlament ….sau le mai amana odata…?
nicolicea pe a3 – vom da legi si pt prosti
pana maine parca vad teoriile conspiratiei ca tragedia de la caracal a fost planificata cu atentie de iohanis, opozitie , soros , fazele lunii si solunarul , whatever ca sa impiedice ccr maine sa ia o decizie conforma sparlamentului…
radu228/07/2019 at 19:19
Buna seara. Vor amana 100% (nu pot cere asazise clarificari in parlament pentru ca majoritatile vor fi prea fluide in asteptarea alegerilor ) asteptand sa se linisteasca lucrurile si sa faca damage control plus ca se apropie 10 august! A trecut un an deja si dosarul nu e nici pe departe finalizat necum trimis in judecata. Poate undeva inceput de septembrie sedinta solemna si aprobare 7-2
mircea28/07/2019 at 19:35
si eu cred ca vor amana , altfel ar fi sah-mat la dancila si psd
oricum dancila si strategia sa (strategii sai) au fost prinsi nasol si-n criza de timp pt pretentiile si planurile anuntate
probabil de asta l-au trimis la inaintare pe nicolicea sa vada reactiile.. :)))
sa vedem ce zice si herr-ul ,iese la 8;00 la declaratii … (poate vrea sa mai diminueze din revolta populatiei…sau cine stie…)
oh lord.. it`s a .miracle
depemures28/07/2019 at 19:26
Nu ma surprinde nesimtirea lui nicolicea. Un cazangiu ajuns pe cai mari ,isi bate joc in continuare de noi. Legi pentru prosti ?! Nu idiotule ! Legi pentru prosti si ticalosi ! Intelegi sau sa-ti desenez !
Dar intrasem sa punem putin lumina pe alte doua institutii ,de tot cacatul ,care ar trebuie si ele “ievaluate “:
– avocatul borfasilor politici si maria sa cna ,in frunte cu trei figuri sinistre .
Degeaba criticam nevertebratele din televizuina varanului ,Acest post tv si altele ,traiesc datorita cna ului !
Apropo ,o figura iese in permanenta in frunte ,ca un paduche ! Radu Herjeu.
Un ticalos de prima mana
mircea28/07/2019 at 20:36
deci herr-ul a vorbit ….
nu stiu, interventie cu puternic iz electoral (media ostila abia astepta sa intre in malaxorul asta) dar si o declaratie de presa cu niste accente patetice in frazele in care spunea cum s-a luptat domnia sa cu zmeul paraleu ca sa opreasca masacrarea justitiei(haida de) si golirea de prerogative a functiei prezidentiale (asta n-a mai zis-o da se cam subintelegea)
per ansamblu parca ar fi stimulat cumva cresterea presiunii publice,
imo, o singura informatie poate avea relevanta ,va strange (ce formulare ?!) o alta majoritate dupa prezidentiale pt a face modificarile si reformele necesare
asta ar insemna anticipate odata cu localele – o fi avand deja un plan ,de aia a si amenintat psd alde
haios ca deja se vede noul presedinte 🙂 ))
mircea28/07/2019 at 20:40
..ale functiei ..,evident :)))
mircea28/07/2019 at 22:17
vazui declaratia g.hossu -pr.diicot (cu voce tremuranda…de inteles situatia)
a declarat insa ca dementul criminal a avut intentia de a o ucide inca de la bun inceput -foarte hazardata declaratia asta.
tanara a fost omorata in jurul orei 12 la mai putin de o ora de la ultimul ei apel la 112( vine…vine… !!!)
a aparut informatia ca dispecerul 112 a sunat inapoi de 9 ori. pana undeva in jurul orei 15 parca.
in opinia mea aceste telefoane n-au facut altceva decat sa-i grabeasca sfarsitul tinerei prin faptul ca au determinat intrarea in panica a faptasului ,acesta ulterior actionand fara nicio logica.,nici macar de psihopat criminal.
-sa omori si sa dai foc unui cadavru (ce sinistru) in miezul zilei …inseamna sa te expui unor riscuri ,fum ,miros etc toate astea mai putin observabile pe timpul noptii ,cum ar spune o logica elementara.
noapte insa cand deja politaii ,cat or fi fost ei de nepregatiti si tardivi in interventie, misunau pe-acolo.
cu siguranta se vor stabili cronologic si pe diverse etape si nivele toate ,
nu stiu ce spune regulamentul dispecerului 112 , dar pregatire psihologica ( mai ales in cazul reactiilor cu potential criminal) nu prea are… poate cel mult vreo recomandare verbala de la vreun sef ca sa gaseasca mijloace de a diminua posibile cheltuieli ale institutiei.
bre, ce inlantuire de fatalitati si malheururi a avut fata asta.
-si inca o chestie pe care n-o prea cred ,cum naiba sa incinerezi un cadavru in conditiile existente in acea casa de a mai ramas doar putina cenusa si resturi de metal din diferite bijuterii -halucinant – si nimeni n-a vazut niciun fum si n-a mirosit nimic
mar28/07/2019 at 22:33
Nenorocit este un eufemism pentru personaj! O moluscă care încearcă să se disculpe cum a făcut de fiecare dată, dar care este artizanul acestei grozăvii prin susținere și promovarea unor legi strâmbe, prin subminarea statului de drept. Nemernicul a uitat când ne ține prelegeri și ne explica că este cele mai bune propuneri făcute – ”Fostul ministru al Justiției Tudorel Toader ține să intervină și el în cazul crimelor de la Caracal, afirmând, din nou, că modificările legilor justiției și codurilor parlamentare au fost făcute de Parlament. De asemenea, el susține că între motivele înlăturării sale din funcție se numără refuzul de promovare a unor ordonanțe de urgență privind amnistia și grațierea și pentru modificarea Codului penal și a Codului de procedură penală.”
https://www.hotnews.ro/stiri-esential-23283505-tudorel-toader-intervine-cazul-tragediei-caracal-subliniind-parlamentul-este-responsabil-modificarea-substantiala-legilor-justitiei-codurilor-penale.htm
mircea28/07/2019 at 22:49
de retinut deci
SS,recursul compensatoriu, impunitatea ccr, adina florea , lia savonea ,(si cate-or mai fi , basca prerogativele herr-ului) nu sunt creatiile sale / bon :)))) cam multiplu tudorel asta – o fi suferind de dedublare a personalitatii :)))
mar28/07/2019 at 23:04
Bună Mircea.
Nu cred, suferă de nesimțire și tupeu extrem. Cred că a început să se sperie, a înțeles că le-a explodat bomba în față și vor fi pulverizați. Nu știu cum mai poate sta în fața studenților, ce credibilitate mai poate avea, inclusiv în fața colegilor de breaslă care timp de un an a încercat să-l convingă că nu este corect cea ce face și că vor fi consecințe dramatice.
mar28/07/2019 at 22:59
Scuze pentru erorile de redactare, eram furioasă când am scris 😥
Eugen Vasilescu28/07/2019 at 23:22
scuze pt off topic, dar asta e surprinzator,
https://thefederalist.com/2019/07/26/save-population-collapse-hungary-offers-couples-35000-third-child/
“Under the Family Protection Action Plan, women younger than 40 who are getting married for the first time can receive a $35,000 interest-free, general-purpose loan. If these women and their husbands go on to have three children, the loan is forgiven.
The Family Protection Action Plan also offers families with three children a subsidy of around $9,000 to buy a seven-seat car.
the government’s policies are already proving successful. “Fertility has increased by more than 20 percent since 2010 [when Orbán took office]. It hit an all-time low of 1.25 in 2010 and now it is at 1.49,” she says. This still falls far short of the fertility replacement rate of 2.1, but Novák believes all signs point in the right direction for the long term, particularly the marriage rate.
“Between 2002 and 2010, under the Socialist government, the current opposition party, marriages decreased by 23 percent. Since 2010, marriages have increased by 43 percent,” says Novák. She believes if marriage rates go up, more children will inevitably follow. Novák also points out that since 2010, divorces have decreased by 29 percent and abortion in Hungary has fallen to an all-time low.”
Eugen Vasilescu28/07/2019 at 23:36
https://www.comisarul.ro/articol/pe-1-iunie-mama-unei-fete-rapite-si-ucise-o-implor_1010911.html
“Pe 1 iunie, mama unei fete răpite și ucise o implora pe Carmen Dan să se ocupe de cazul Luizei din Caracal. A durut-o în cur pe pesedistă! Azi, monstrul de la Caracal a recunoscut c-a omorât-o”
psd/alde mai are scapare?
Eugen Vasilescu29/07/2019 at 01:21
Buna dimineata in buc
http://www.ziare.com/klaus-johannis/presedinte/csat-si-formele-fara-fond-ale-securitatii-nationale-1571352
“Sau, si eu ader la acest “sau”, sedinta CSAT poate fi una de mare importanta pentru viitorul Tarii, daca discutia capata un caracter strategic si subiectul nu va fi doar Caracal ci, dincolo de miza STS, insasi transformarea politicii de securitate nationala intr-o forma fara fond.
Caci asta este principalul risc de securitate nationala cu care Romania se confrunta astazi – degradarea securitatii noastre intr-o forma fara fond. Asta este boala care macina azi statul roman si care are ca simptom si Caracalul.”
mircea29/07/2019 at 03:04
mornin` 🙂
i.fota isi face iluzii,imho, in componenta actuala a csat-ului ,presedintele nu va obtine nici macar un oftat cu tot sprijinul oamenilor din strada,cu toata incordarea , tensiunea si emotia poporului dupa drama din caracal
cat priveste cartele pre-pay doar cu buletinul mi se pare o prostie , sau mai bine zis o inutilitate atata timp cat identificarea locatiei va fi mult mai usoara si mai exacta (aici sunt meciurile)-numai s-o implementeze odata ca mi s-a acrit de big-brotheru asta(una din consecinte, va fi o deprofesionalizare si mai mare a structurilor)
niciodata unul rau intentionat(coruptie,terorism,criminalitate de orice fel,penali etc) nu va cumpara cartele de astea dandu-si datele/va plati pe cineva -vreun cersetor,vreun tigan, ce stiu eu ce habarnist ca sa-i cumpere ala.-sau ce stiu io ce trafic de influenta cu cei care gestioneaza cartelele(operatori sau vanzatori habar n-am)
pt unul normal la cap ,nu conteaza ca-si da buletinul pt pre-pay sau ca-si face abonament
mai mult m-ar preocupa sedinta de maine (azi) a ccr-ului si de ce herr-ul a convocat pt marti csat-ul si nu a acceptat soicitarea lui dancila pt csat in ziua de luni
mircea29/07/2019 at 03:13
nu-i deloc surprinzator ,e chiar f. adevarat 🙂 )))
am identificat astfel cauza crizelor de nervi si nevoia zecilor de diazepamuri cand sunt la vreun magazin sau mall- e full de honvezi mititei care urla se zbenguie si darama rafturi.,E un deja vu al anilor 70 :))))
mircea29/07/2019 at 03:14
e.vasilescu 23;22 🙂
« Revista Presei – 29 iulie. “Acum patru luni, 12 state o criticau dur pe Dăncilă tocmai pentru intenția de a distruge codurile penale.”
Revista Presei – 26 iulie. “Istoria penală a unui uriaș eșec pe bani publici: cardul de sănătate .” »

References: Articolul 158
 CCR 
 ccr 
 CCR 
 ccr 
 ccr 
in fine
 articolul 60
 ccr